b'\n_START_ARTICLE_\nV\xc3\xa4in\xc3\xb6 Saikko\n_START_PARAGRAPH_\nV\xc3\xa4in\xc3\xb6 Gabriel Saikko (20. joulukuuta 1893 Viipuri \xe2\x80\x93 8. marraskuuta 1952) oli suomalainen taidemaalari._NEWLINE_Saikon vanhemmat olivat j\xc3\xa4rjestelymestari Gabriel Saikko ja Anna Kajanus. H\xc3\xa4n p\xc3\xa4\xc3\xa4si ylioppilaaksi 1916 ja valmistui agronomiksi 1924. Saikko opiskeli Helsingin yliopiston piirustussalilla 1916\xe2\x80\x931917 ja Suomen taideyhdistyksen piirustuskoulussa 1918\xe2\x80\x931920. H\xc3\xa4n teki opintomatkat 1928 Tallinnaan, Berliiniin ja Pariisiin sek\xc3\xa4 1931\xe2\x80\x931932 Tukholmaan ja Lontooseen._NEWLINE_Saikko oli Hankkijan siemenosaston hoitajana vuodesta 1922 ja OTK:n maatalousosaston hoitajana 1924\xe2\x80\x931926. Vuodesta 1927 h\xc3\xa4n toimi vapaana taiteilijana. Saikko osallistui Suomen Taiteilijain n\xc3\xa4yttelyihin 1926, 1928, 1933 ja 1946. H\xc3\xa4n maalasi muotokuvia, maisemia ja asetelmia.'